诗词查询
乞巧楼头雁阵横,秦时月照古边城。
已凉秋夜帘深掩,难暖罗衾梦未成。
天上又闻伤短别,人间虚说誓长生。
今宵独抱绵绵恨,不是唐皇汉帝情。
乘槎归去,成都何在,万里江沱汉漾。与君各赋一篇诗,留织女、鸳鸯机上。还将旧曲,重赓新韵,须信吾侪天放。人生何处不儿嬉,看乞巧、朱楼彩舫。
月满长汀晚沐新,一凉犹下耐冠巾。
江连碧树自今古,我与青山迭主宾。
乞巧未能从帝子,坐愚宁免辱溪神。
向来鸥鸟间何阔,莫是炎凉不我亲。
云步凌波小凤钩。年年星汉踏清秋。只缘巧极稀相见,底用人间乞巧楼。天外事,两悠悠。不应也作可怜愁。开帘放入窥窗月,且尽新凉睡美休。
清庙朱弦瑟,羔羊素緎风。
钓竿渔艇校园径李蹊通。
白酒浑忘送,皇天似不公。
风檐开秀色,雪岭现酥胸。
王化殊无外,圣贤时复中。
人称君子子,卿自密翁翁。
从唤酒经癖,聊纾花史忠。
前知安用卜,定见不访讧。
橘仆使令熟,竹君家计丰。
六年无不可,三语将无同。
柳子惯乞巧,韩公不送穷。
一水填却双星如约。
乞巧谁凭。
诉愁君莫,知道呆女痴牛,肯怜不。
悠悠岁月辞家者,孤眠且。
此夕何夕也。
碧梧小院风细,露槛同凭,昔年曾。
牵牛织女定虚傅,快意惟须向目前。
仰腹曬书真自苦,挂褌随俗底须然。
长生殿冷新蛩咽,乞巧楼空破月县。
何不昨宵来就我,嫩凉恰与醉相便。
恐是仙家好别离,故教迢递作佳期。由来碧落银河畔,
可要金风玉露时。清漏渐移相望久,微云未接过来迟。
岂能无意酬乌鹊,惟与蜘蛛乞巧丝。
世上痴儿女,争趋乞巧筵。
妇鸠甘抱拙,不诌鹊桥仙。
凉生金井未飘桐,月户星楼记古风。
乞巧频年但成拙,懒将祈请效儿童。
老火不知老,尚欲骄新秋。
金稚力未胜,如儿方唧啾。
稍养浩然气,终当凌斗牛。
巧夕乞巧者,稚儿辈可羞。
老拙眼尚明,却笑群目幽。
造物真大巧,容得智力不。
巧亦不自各,变化神鬼惊。
夏将烘炉铸,至秋成金城。
金城包宇宙,万宝藏难明。
今夕且对月,酌酒与子盟。
仁熟如美种,由我独善耕。
金声而玉振,秋乃集大成。
七夕雨初霁,行人正忆家。江天望河汉,水馆折莲花。
独坐凉何甚,微吟月易斜。今年不乞巧,钝拙转堪嗟。
露下金盘湿星斗,池上乌啼千尺柳。
秋题未写桐叶笺,春妆尚带桃花酒。
十二帘开乞巧楼,小队金针穿好手。
长生殿里记恩私,夜半牵衣挂楼后。¤
荷花风细。乞巧楼中凉似水。天幕低垂。新月弯环浅晕眉。桥横乌鹊。不负年年云外约。残漏疏钟。肠断朝霞一缕红。
从昔人传鹊作桥,一年牛女会清宵。
几家乞巧罗瓜果,是处开樽沸管箫。
云雨暂成银汉约,风雷催趁玉晨朝。
凭谁与问支机石,好上仙槎款碧霄。
金井琅渑Γ咎夜侠钭嗝穹纭?/p>
天河夜酌尊罍满,帝子秋盘饼饵丰。
戢戢玉莲参藕艇,忻忻火枣会梨宫。
星轺著意来看客,不与寻常乞巧同。
急雨逐骄阳,洗出长空新月。更对银河风露,觉今宵都别。不须乞巧拜中庭,枉共天孙说。且信平生拙极,耐岁寒霜雪。
天上初流火,人间乍变秋。鹊桥银汉瑞云福织女今宵,何处唤牵牛。闺女离闺阁,无愁自起愁。焚香乞巧拜无休。恁肯灰心,守拙列仙俦。
爱月斜仍细,占星久未过。
浪传商用事,正苦汗成河。
蛛喜今宵缀,蝇憎昨日多。
吾文那乞巧,诗或拟阴何。
忆得少年长乞巧,竹竿头上愿丝多。
红楼梦相关
红楼梦人物
红楼梦典籍